സംസ്ഥാനത്ത് കുതിച്ചുയര്ന്ന് കൊവിഡ് കേസുകള് പ്രതിരോധ പ്രവര്ത്തനങ്ങളില് വീഴ്ചയെന്ന് ആരോപണം തിരുവനന്തപുരം : സംസ്ഥാനത്ത് കൊവിഡ് വ്യാപനം കുതിച്ചുയരുന്നത് പ്രതിരോധ പ്രവര്ത്തനങ്ങളിലെ വീഴ്ചയെന്ന് ആരോപണം. വീട്ടില് നിരീക്ഷണത്തില് കഴിയുന്നവരില് നിന്ന് സമ്ബര്ക്ക വ്യാപനം ഉണ്ടാകാതിരിക്കാന് ആവശ്യമായ മുന്കരുതല് നടപടികള് സ്വീകരിക്കാത്തതാണ് വ്യാപനത്തിന്റെ പ്രധാന കാരണം. രോഗവ്യാപനം രൂക്ഷമാകുന്ന സാഹചര്യത്തില് മുഖ്യമന്ത്രി തദ്ദേശ സ്വയംഭരണ സ്ഥാപനങ്ങളിലെ ജനപ്രതിനിധികളുമായും ഉദ്യോഗസ്ഥരുമായും സംസാരിക്കും. രാജ്യത്ത് തന്നെ ഏറ്റവും കൂടുതല് രോഗികള് ഉള്ള സംസ്ഥാനം ആയി കേരളം മാറുകയാണ്. രണ്ടാം തരംഗത്തില് കേരളത്തില് രോഗവ്യാപനം നിയന്ത്രണാതീതമായി തുടരുന്നു. രോഗ പ്രതിരോധ പ്രവര്ത്തനത്തിലെ പാളിച്ചയാണ് കേരളത്തില് രോഗികളുടെ എണ്ണം കുതിച്ചുയരാന് പ്രധാന കാരണം എന്നാണ് ആരോപണം. രോഗബാധിതരായി വീട്ടില് കഴിയുന്നവര് വീട്ടിലുള്ള മറ്റുള്ളവരുമായുള്ള സമ്ബര്ക്ക വ്യാപനം തടയാന് കൃത്യമായ നടപടികള് ഉണ്ടായിരുന്നില്ല. തദ്ദേശ സ്ഥാപനങ്ങളും കാര്യമായി ഇടപെട്ടില്ല. രോഗികള് ഓരോ ദിവസവും വര്ധിക്കുകയാണ്. തുടര്ച്ചയായ മൂന്നാം ദിനവും പ്രതിദിന രോഗികളുടെ എണ്ണം 32000 പിന്നിട്ടു. അതേസമയം രോഗവ്യാപനം രൂക്ഷമാകുന്ന സാഹചര്യത്തില് മുഖ്യമന്ത്രി ഇന്ന് തദ്ദേശ സ്വയംഭരണ സ്ഥാപനങ്ങളിലെ ജനപ്രതിനിധികളുമായും ഉദ്യോഗസ്ഥരുമായും സംസാരിക്കും. കൊവിഡ് പ്രതിരോധ പ്രവര്ത്തനങ്ങളുടെ അടുത്ത ഘട്ടത്തില് ചെയ്യേണ്ട പ്രവര്ത്തനങ്ങളെക്കുറിച്ച് മുഖ്യമന്ത്രി വിശദീകരിക്കും. സംസ്ഥാനത്തിന്റെ വിവിധഭാഗങ്ങളില് നിന്നുള്ള തിരഞ്ഞെടുക്കപ്പെട്ട ജനപ്രതിനിധികള് യോഗത്തില് സംസാരിക്കും. എല്ലാ തദ്ദേശസ്വയംഭരണ സ്ഥാപനങ്ങളിലും കൊവിഡ് പ്രോട്ടോകോള് പാലിച്ച്, മുഴുവന് ജനപ്രതിനിധികളും കൊവിഡ് പ്രതിരോധ പ്രവര്ത്തനങ്ങളുമായി ബന്ധപ്പെട്ട് പ്രവര്ത്തിക്കുന്ന തദ്ദേശസ്ഥാപന ഉദ്യോഗസ്ഥരും പരിപാടിയില് പങ്കെടുക്കും.